1.	Účastník ZPC 

Meno a priezvisko, tituly:	Martin Pokorný	
Znalosť cudzích jazykov:	Anglický jazyk, Portugalský jazyk	

2.	Zahraničná pracovná cesta

Štát / mesto:	Belgicko, Brusel	
Názov a adresa 
prijímajúcej organizácie:	Európska komisia, Generálne riaditeľstvo pre vzdelávanie a kultúru, D2 – Program Mládež v akcii, B – 1049 Brusel	
Účel cesty:	Stretnutie riaditeľov národných agentúr programu Mládež v akcii	
Spôsob financovania 
(kto hradí cestovné, pobytové náklady, iné výdavky):	Cestovné - KOM, ostatné výdavky - IUVENTA 	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
14.4.2011	1. Privítanie – Gregory Paulger, riaditeľ riaditeľstva pre mládež a šport
2. Návrh pracovného plánu KOM pre program Mládež v akcii na rok 2012
3. Fixné sumy pre roky 2012 – 2013
4. Usmernenie pre prípravu pracovných plánov národných agentúr na roky 2012-2013
5. Implementácia programu na centralizovanej úrovni
6. Manažment programu Mládež v akcii
7. Implementácia programu Mládež v akcii
8. Youthlink	
15.4.2011	9. Hodnotenie programu Mládež v akcii v jeho polovici
10. Budúca  generácia programov KOM po roku 2013
11. Európsky týždeň mládeže, Európsko-čínsky rok mládeže
12. Mládežnícka politika: Karta Mládež v pohybe a Európsky portál mládeže	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
14.4.2011	1. riaditeľ riaditeľstva privítal všetkých zúčastnených na stretnutí
2.  návrh pracovného plánu KOM pre program Mládež v akcii bude silno prepojený na stratégiu Európa 2020 a iniciatívu Mládež v pohybe. Zároveň plán predstavuje zmeny v implementácii programu na základe hodnotenia implementácie programu v jeho polovici:
- redukcia počtu predkladacích termínov na 3,
- zjednodušenie pravidiel financovania
- redukcia administratívneho zaťaženia
- predstavenie elektronických formulárov
Zároveň KOM predstavila plán ročných priorít pre rok 2012:
- projekty zameriavajúce sa na tému nezamestnanosti
- projekty s témou chudoby a marginalizácie, zamerané na inklúziu mladých migrantov, telesne postihnutých a Rómov
- projekty stimulujúce podnikavosť mladých šudí a lepšiu zamestnateľnosť
- projekty podporujúce zdravý životný štýl a šport
- projekty zaoberajúce sa globálnymi environmentálnymi výzvami a klimatickými zmenami
Návrh pracovného plánu KOM bude predložený programovému výboru Mládež v akcii na schválenie.
3. Fixné sumy na roky 2012 – 2013 budú založené na rovnakej kalkulácii ako v predchádzajúcom období (výška životných nákladov a hustota hotelovej siete). Pri akciách 1.1, 3.1 a 4.3 dôjde k zjednodušeniu výpočtu celkového finančného príspevku pre projekt.
4. Usmernenie pre prípravu pracovných plánov národných agentúr na roky 2012-2013 – NA pripravia na roky 2012 – 2013 dvojročný pracovný plán na základe usmernenia KOM, ktoré bude mať rovnakú štruktúru ako predchádzajúce. KOM zverejní usmernenie na konci augusta / začiatku septembra. Termín na predloženie pracovných plánov KOM bude v novembri 2011
5.  Na centralizovanej úrovni EACEA okrem pravidelných predkladacích termínov realizovala 5 špecifických výziev na predkladanie projektov v rámci akcií: 3.2, 4.1, 4.3c, 4.5, 4.6. Výsledky jednotlivých výziev sú zverejnené na stránke EACEA
Na rok 2011 sú plánované výzvy na predkladanie projektov v rámcii akcií: 3.2, 4.6, 4.3c a 5.2
6. Manažment programu Mládež v akcii 
Uplatňovanie úrokov z omeškania pri oneskorenom vrátení prostriedkov príjemcami finančných príspevkov – NA je povinná postupovať v zmysle odstavca 3.9.3.2 sprievodcu pre NA a pri meškaní uplatňovať aj úrok z omeškania.
NA môže požiadať KOM o odpustenie nevymožiteľných pohľadávok len pri dodržaní všetkých pravidiel administrácie projektového cyklu. V opačnom prípade, bude žiadosť zamietnutá..
KOM na základe ročných správ vystaví NA príkazy na vrátenie finančných prostriedkov, ktoré neboli využité v predchádzajúcich rokoch. Takto získané prostriedky sa opätovne vrátia do rozpočtu programu Mládež v akcii.
Na základe auditov, ktoré prebehli v sieti NA KOM vydala prehľad obvyklých nedostatkov, aby  ich NA mohli preventívne odstrániť.
KOM upozornila NA, aby v prípade svojich regionálnych spolupracovníkov sa striktne držali usmernení v sprievodcovi pre NA. 
7. Implementácia programu Mládež v akcii
KOM zorganizovala monitorovací prieskum medzi organizáciami, účastníkmi a mládežníckymi pracovníkmi zapojenými do programu Mládež v akcii. Všetky skupiny hodnotia program pozitívne a odporučili by aj ostatným zapojiť sa do neho. Program dosahuje z pohľadu opýtaných svoje ciele.	
15.4.2011	8. Youthlink
KOM predstavila nový systém správy hesiel, tak aby bol v súlade s bezpečnostnými pravidlami KOM. Počas prvého júnového týždňa KOM pripraví školenie pre zamestnancov NA vo Švajčiarsku.
KOM pripravila rozšírenie YL na platforme Business Objects (SAP), táto aplikácia bude schopná vytvárať finančné reporty a bude prepojená s online systémom na predkladanie projektov. Implementácia týchto zmien by mala byť ukončená do septembra 2011.
9. Hodnotenie programu Mládež v akcii v jeho polovici
Hodnotenie programu Mládež v akcii v jeho polovici prebehlo na dvoch úrovniach – na národnej na základe národných správ (za túto časť boli zodpovedné členské štáty) a na európskej prostredníctvom spoločnosti ECOTEC. ECOTEC využil pri hodnotení dopadu programu aj kontrolnú skupinu, ktorá nebola zapojená do aktivít Mládež v akcii. Kompletná správa z hodnotenia programu je na tejto adrese:
http://ec.europa.eu/dgs/education_culture/evalreports/index_en.htm#youthHeader

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Slovenská NA programu Mládež v akcii bude postupovať pri jeho implementácii v zmysle usmernení KOM. V druhej polovici roka 2011 pripraví špecifické informačné kampane k zmenám v programe od 1.1.2012 tak, aby boli záujemcovia o finančnú podporu z programu Mládež v akcii dostatočne informovaní.

6.	Prehľad prinesenej dokumentácie a miesto jej uloženia 

Dokumentácia k stretnutiu je zverejnená na intranete siete národných agentúr - youthnet

7.	Osobitne vyhodnotený očakávaný prínos ZPC 

KOM na stretnutí predstavila zmeny v celkovej implementácii programu, ktoré by mali viesť k redukcii byrokracie a zjednodušeniu administrácie programu. NA bude spolupracovať s KOM pri zavádzaní týchto zmien tak, aby čo najskôr mohli byť v plnej miere uvedené do praxe.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Zamestnanci NA Mládež v akcii

Súhlasím so zverejnením tejto správy na internete

Dátum:	02.05.2011	
Správu vypracoval
(meno a priezvisko, podpis):	Martin Pokorný	
Správu schválil
(meno a priezvisko, podpis):	Marcela Hajtmánková